**ΕΝΗΜΕΡΩΣΗ - ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΜΑΘΗΜΑΤΩΝ:**

**-ΑΓΟΡΕΣ ΧΡΗΜΑΤΟΣ & ΚΕΦΑΛΑΙΟΥ (ΝΕΟΥ & ΠΑΛΑΙΟΥ ΟΔΗΓΟΥ ΣΠΟΥΔΩΝ)**

**-ΧΡΗΜΑΤΟΟΙΚΟΝΟΜΙΚΗ & ΔΙΟΙΚΗΤΙΚΗ ΛΟΓΙΣΤΙΚΗ (ΛΟΓΙΣΤΙΚΗ Ι & ΙΙ ΠΑΛΑΙΟΥ ΟΔΗΓΟΥ ΣΠΟΥΔΩΝ)**

**-ΔΗΜΟΣΙΑ ΟΙΚΟΝΟΜΙΑ (ΝΕΟΥ & ΠΑΛΑΙΟΥ ΟΔΗΓΟΥ ΣΠΟΥΔΩΝ)**

**-ΕΦΑΡΜΟΣΜΕΝΗ ΟΙΚΟΝΟΜΕΤΡΙΑ**

1. Οι φοιτητές/τριες εξετάζονται εξ αποστάσεως, με “ανοιχτά” βιβλία/σημειώσεις. Είναι ελεύθεροι/ες να χρησιμοποιήσουν οποιαδήποτε αριθμομηχανή για να εκτελέσουν πράξεις ή να επαληθεύσουν την ορθότητα των απαντήσεών τους πριν τις υποβάλουν. Για το μάθημα «Αγορές Χρήματος & Κεφαλαίου» μπορείτε να χρησιμοποιείται του πίνακες παρούσας αξίας οποιουδήποτε βιβλίου. Οι απαντήσεις θα πρέπει να είναι επαρκώς τεκμηριωμένες. Δε χρειάζονται μακροσκελείς εξηγήσεις. Το επιθυμητό επίπεδο λεπτομέρειας είναι τα βασικά βήματα που ακολουθείτε για την επίλυση των ασκήσεων και την επεξήγηση του αποτελέσματος. Για τα μαθήματα με ερωτήσεις θεωρίας η απάντηση να περιοριστεί αποκλειστικά σε μέγεθος 10-12 σειρών κειμένου word.
2. Τα θέματα της εξέτασης θα δημοσιευθούν στο e-class του κάθε μαθήματος και θα αποσταλούν και με email στους φοιτητές (στους λογαριασμούς ταχυδρομείου του πανεπιστημίου) στην καθορισμένη ώρα έναρξης της εξέτασης. Οι απαντήσεις πρέπει οπωσδήποτε να υποβληθούν σε μορφή εγγράφου Word (.doc/docx) μέσω του e-class εντός αυστηρά καθορισμένης χρονικής προθεσμίας στην ενότητα «εργασίες» που θα υπάρχει στο e-class του κάθε μαθήματος, με τη διαφορά ότι η προθεσμία θα είναι λίγων ωρών (βλ. και παράγραφο αρ. 4 παρακάτω). Η υποβολή των απαντήσεων με έγγραφο Word μέσω του e-class είναι υποχρεωτική και καμιά άλλη μορφή υποβολής (π.χ. μέσω email ή σε άλλη μορφή εγγράφου) δε μπορεί να γίνει δεκτή.
3. Είναι κατανοητό ότι το γράψιμο των απαντήσεων (και οπωσδήποτε των εξισώσεων) σε έγγραφο Word απαιτεί χρόνο. Αυτό θα ληφθεί υπόψη τόσο ως προς τη δομή/μορφή των θεμάτων όσο και ως προς το χρόνο που θα έχουν οι φοιτητές για να λύσουν και να ανεβάσουν το έγγραφό τους. Με σκοπό τη διευκόλυνση των φοιτητών, δεν είναι απαραίτητη η χρήση του equation editor στο Word απλά τα βασικά σύμβολα που υπάρχουν στο πληκτρολόγιο αρκούν για να γράψουν την βασική μορφή τύπων, εφόσον το κρίνουν απαραίτητο. Επίσης μπορείτε να κάνετε copy-paste δεδομένα και στοιχεία από την εκφώνηση των θεμάτων στο απαντητικό κείμενο word που θα ετοιμάσετε.
4. Η διαδικασία της εξέτασης θα ολοκληρωθεί εντός διαστήματος δύο (2) ωρών. Από αυτές, οι πρώτες 1.5 ώρες θα αφορούν την επίλυση των θεμάτων και η υπόλοιπη μισή ώρα θα αφιερωθεί στην πληκτρολόγηση των απαντήσεων σε word και την ανάρτηση των απαντήσεων στην πλατφόρμα του e-class σε μορφή εγγράφου Word. H δυνατότητα που θα έχουν οι φοιτητές/φοιτήτριες να ανεβάσουν το αρχείο των απαντήσεών τους θα ισχύει κατά το δίωρο της εξέτασης και το πολύ **ΔΕΚΑ (10) λεπτά** μετά την λήξη της εξέτασης. Αφού παρέλθει και το σχετικό 10λεπτο η πλατφόρμα θα «κλειδώνει» χωρίς να επιτρέπει το ανέβασμα οποιουδήποτε αρχείου μετά από αυτή την προθεσμία. Για αυτό εφίσταται η προσοχή στους/στις εξεταζόμενους/εξεταζόμενες να αναρτήσουν το αρχείο με τις απαντήσεις τους εντός του ενδεδειγμένου χρονικού διαστήματος διαφορετικά αυτό δεν θα γίνεται δεκτό.
5. Το αρχείο word που θα ανεβεί στο e-class θα πρέπει υποχρεωτικά να ονομάζεται με το ονοματεπώνυμο και αριθμό μητρώου των εξεταζόμενων και εντός αυτού το κείμενο θα πρέπει να ξεκινά με τα εξής στοιχεία:

Α) Εξεταζόμενο μάθημα,

Β) Ονοματεπώνυμο και όνομα πατρός,

Γ) Αριθμός φοιτητικού μητρώου βάση της φοιτητικής ταυτότητας,

Δ) Ημερομηνία και ώρα εξέτασης.

Στην συνέχεια θα ακολουθούν οι απαντήσεις στα δοθέντα θέματα του κάθε μαθήματος.

1. Κατά την διάρκεια των εξετάσεων θα είμαι online στην εικονική τάξη στο Microsoft Teams σε περίπτωση που χρειαστεί κάποια διευκρίνιση ή να υποβληθεί κάποια ερώτηση εκ μέρους σας.

Link ηλεκτρονικής αίθουσας: <https://teams.microsoft.com/l/meetup-join/19%3a1c1f39cd5c274c12bdbcbcce2f99a636%40thread.tacv2/1584695148757?context=%7b%22Tid%22%3a%22cb62fe3a-db7b-42ce-8c4e-d2a2af74d141%22%2c%22Oid%22%3a%2281b6c8b3-aa6e-402a-9e54-311b74ed6a23%22%7d>